**VESNICIE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O VEŞNICIE

Îmi pare c-a trecut o veşnicie

De când te caut fără încetare.

Mă simt împins de dor spre erezie,

Venind încet, în razele de soare,

Eşti nesfârşită, amplă simfonie,

Privirii mele tu eşti desfătare

De când te-am regăsit în poezie,

De când te caut fără încetare,

Îmi pare c-a trecut o veşnicie.

Şi nu mă-ncumet să mă-ntorc spre mine,

Mi-e teamă că m-a cotropit iubirea

Din ochii tăi ce ştiu să mă decline

Aş vrea să sorb încet nemărginirea

Ca pe-un izvor cu ape cristaline.

C-un zâmbet doar mi-ai nimicit oştirea

De vise strânse-n dimineţi senine.

Mi-e teamă că m-a cotropit iubirea

Şi nu mă-ncumet să mă-ntorc spre mine.